open-index/open-wikipedia-markdown huggingface dataset:
צלפים מפורסמים

צלף הוא קלע סער מיומן הפועל לבדו, בזוגות (צמד תצפיתן-צלף) או במסגרת צוות צלפים, במטרה לשמור על קשר עין עם היעד ולפגוע בו מעמדות מוסתרות או ממרחקים העולים על טווח הגילוי של כוחות האויב.

## צלפים צבאיים מפורסמים

## צלפי משטרה וארגוני פארא-צבאיים מפורסמים

צלפי משטרה וארגוני ביטחון פארא-צבאיים (כגון ז'נדרמריה וסוכנות ביון) פועלים במתאר שונה מאשר צלפים צבאיים ונדרשים לירי סלקטיבי ומדויק ביותר, בייחוד בעת חילוץ בני ערובה. הם עוברים הכשרה מקצועית שלעיתים קרובות מתבססת על הכשרה צבאית.

## צלפים לא-צבאיים מפורסמים
לא כל הצלפים הם חיילים או שוטרים מקצועיים שעברו הכשרה ייעודית. המונח "צלף" משמש לעיתים גם לתיאור פושעים היורים ממחסה למרחקים ארוכים באמצעות רובה. דוגמאות לצלפים לא-צבאיים בולטים:

## ראו גם
* הצלפים של ברית המועצות

## הערות שוליים

קטגוריה:צלפים
Beautiful People (שיר של דייוויד גטה וסיה)

"**Beautiful People**" הוא שיר שהוקלט על ידי הדי ג'יי הצרפתי ומפיק מוזיקה דייוויד גטה ביחד עם הזמרת-יוצרת האוסטרלית סיה. השיר יצא לאור ב-7 במרץ 2025, בהוצאת חברות התקליטים What a Music.

## רקע והכרזה
דייוויד גטה שיתף פעולה בעבר עם סיה בסינגלים "Titanium", "She Wolf (Falling to Pieces)", "Bang My Head", "Helium", "Flames", "Let's Love" ו-"Floating Through Space". השיר הודלף במקור ב-2013 וגטה הציג בבכורה את ההדגמה שהודלפה של השיר בהופעה בבנגקוק.

כשנשאלה ב-2017 אם גטה הפיק את השיר, סיה צייצה:

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:שירי 2025
קטגוריה:סינגלים מ-2025
קטגוריה:שירי דייוויד גטה
קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי סיה
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שהופקו על ידי דייוויד גטה
קטגוריה:שירים שהופקו על ידי סטארגייט
קטגוריה:שירים על יופי
רות נשבעת אמונים לנעמי

**רות נשבעת אמונים לנעמי** (בהולנדית: **Ruth zweert haar trouw aan Naomi**) הוא ציור שמן משנת 1653 מאת הצייר ההולנדי יאן ויקטורס. היצירה מתארת את הרגע המקראי שבו רות מביעה את נאמנותה לנעמי ומצהירה: "כִּי אֶל אֲשֶׁר תֵּלְכִי אֵלֵךְ וּבַאֲשֶׁר תָּלִינִי אָלִין עַמֵּךְ עַמִּי וֵאלֹהַיִךְ אֱלֹהָי" (רות א', ט"ז).

## תיאור הציור
במרכז הציור מתוארות רות ונעמי בשיח טעון רגשות. נעמי, הלבושה בבגדים כהים וצנועים, מפנה את גופה לעבר רות בתנועת יד המזמינה אותה לשוב אל עמה, כפי שעשתה כלתה השנייה, ערפה. מנגד, רות לבושה בבגדים בהירים ומפוארים יותר, המבליטים את מוצאה הזר. הבעת פניה משדרת נחישות ומסירות, המדגישות את התחייבותה לנעמי.

## הקשר מקראי
הציור מבוסס על הכתוב במגילת רות א', ט"ו-ט"ז:

"
רגע זה מציין לא רק קשר משפחתי אלא גם מעבר תרבותי ורגשי עמוק, שבו רות מאמצת את עמה ודתה של נעמי.

## מאפיינים סגנוניים והשוואה ליצירות נוספות
הציור מאופיין בקומפוזיציה מאוזנת, כאשר שתי הדמויות תופסות את מרכז הבמה. השימוש בתאורה רכה מדגיש את פני הדמויות ויוצר אווירה אינטימית. ויקטורס, שהתמחה בציורי ז'אנר וסצנות מקראיות, מדגיש את הקשר האנושי העמוק בין שתי הנשים דרך מחוות גוף והבעות פנים. חוקרת האמנות דברה מילר מציעה כי ציור זה מהווה זוג (pendant) ליצירה נוספת של ויקטורס, עשו ומרק הנזיד (Esau and the Mess of Pottage), השוכנת כיום במוזיאון הלאומי בוורשה. שני הציורים חולקים קומפוזיציה דומה של דמויות חצי-אורך בקדמת התמונה, וכן נושא משותף – ההמשכיות של שושלת האבות המקראית והחשיבות שבשמירה על קו היוחסין של עם ישראל.

## הקשר לתקופתו של ויקטורס
הציור נוצר בתקופת תור הזהב של הציור ההולנדי, תקופה שבה האמנים הפרוטסטנטים גילו עניין מיוחד בנושאים מקראיים. סיפורי התנ"ך שימשו כמקורות השראה להעברת מסרים מוסריים וחברתיים, והציור של ויקטורס משתלב במגמה זו בכך שהוא מדגיש ערכים של מסירות, נאמנות ובחירה אישית.

## תערוכות ומכירות
לאורך השנים נמכר הציור במספר הזדמנויות והוצג בתערוכות בינלאומיות. בין היתר, הוא נמכר בבית המכירות הפומביות סותבי'ס, שם זכה לתשומת לב בזכות איכותו האמנותית וחשיבותו ההיסטורית.

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-17
יצחק נתן בן קלונימוס

**יצחק נתן בן קלונימוס** היה פילוסוף יהודי צרפתי. הוא התגורר בארל, אולי גם באביניון, ובמקומות אחרים במאות הארבע-עשרה והחמש-עשרה.

הוא השתייך למשפחת נתן הידועה, שטענה למוצאה מדוד. הוא היה כנראה נכדו של המתרגם . לפי דבריו של יצחק עצמו, בהקדמה לקונקורדנציה שלו (ראו להלן), הוא היה בור לחלוטין בתנ"ך עד שנתו החמש עשרה, כיוון שלימודיו הוגבלו לתלמוד ולפילוסופיה דתית.

מאוחר יותר עסק בענפי לימוד אחרים, ובשל קשריו התכופים עם נוצרים ובעקבות פרסומם של כתבים אנטי-יהודיים רבים על ידי כופרים יהודים באותה תקופה, הפנה יצחק את תשומת ליבו למחלוקות ולכתיבה בענייני דת.

הוא נודע גם כסוחר עשיר, וגם היה מעורב בעצמו בוויכוחים עם נוצרים.

## חיבוריו
יצחק נתן בן קלונימוס היה מחברם של החיבורים הבאים (חלקם עדיין קיימים, וחלקם ידועים לנו רק באמצעות ציטוטים):
* תוכחת מתעה, נגד יהושע הלורקי (שהתנצר ונקרא הירונימוס דה סנקטה פידה)
* מבצר יצחק, פולמוסים אנטי-נוצריים נגד מיסיונרים
* מאה דברים, עשרים ואחד מאמרים בנושאים שונים
* מאמץ כוח, על סגולות, בשלושה חלקים
* מאיר נתיב, קונקורדנציה מקראית עברית, עליה עבד המחבר בין השנים 1437 עד 1447. אליה נוספה הקדמה פילוסופית המכילה הפרכה יהודית של הטיעונים המופיעים באיגרת שמואל ממרוקו, שניסה להוכיח מהתנ"ך את משיחיותו של ישו.

### קונקורדנציה של התנ"ך העברי
מאיר נתיב (או 'יאיר נתיב' בחלק מההדפסות) היה הקונקורדנציה התנ"כית הראשונה בעברית, והוא שונה מהיצירה הלטינית הדומה של  בכך שאוצר המילים שלו מסודר לפי סדר השורשים. בהקדמה מציין המחבר שעבודתו נועדה להקל על לימוד הפרשנות המקראית ולמנוע מהמומרים היהודים לנצרות להעלות בעימותים דתיים ציטוטים שגויים מהתנ"ך, כפי שקרה לעיתים קרובות עם הלורקי.

ה"מאיר נתיב", עם ההקדמה המלאה שלו, פורסם לראשונה בוונציה (בטעות תחת השם מרדכי נתן) ב-1523; ב-1556 הוא פורסם בבזל על ידי אנטואן רוכלין (נדפס על ידי אנרי פייר), אך צורפה אליו רק חלק מההקדמה. הספר התגלה כשימושי גם למעיינים בתנ”ך וללומדים, ובתוך חמישים שנה יצאו ממנו חמש מהדורות.

## קישורים חיצוניים

* כתביו, באתר הספרייה הלאומית

## הערות שוליים

קטגוריה:פילוסופים יהודים
קטגוריה:מחברי ספרות תורנית
קטגוריה:יהודי פרובאנס במאה ה-15
הארייט אגרטון

**הארייט קתרין גרווייל אֶגֶרטוֹן** (באנגלית:**Harriet Catherine Greville Egerton**;1866 -1800) הייתה ליידי, אנגליה, נוצרייה, סופרת ומתרגמת. אגרטון ביקרה בארץ ישראל וכתבה על אתריה ועל תושביה היהודים.
[ממוזער|שמאל|הסמל של משפחת אגרטון. מוטו: '''"אני מאמין בגבורה ולא בנשק"''', ב[לטינית: **Virtuti non armis fido**]]
## המסע לארץ ישראל
אגרטון ביקרה בארץ ישראל בחודשים אפריל, מאי ויוני 1840 עם משלחת שכללה את קרוב משפחתה (קפטין בצי), רופא ובנה. בסיום הביקור היא פרסמה יומן מסע שאת ההכנסות ממכירתו היא הקדישה לאגודת נשים שבה הייתה פעילה. היומן כלל איורים של אתרים שונים בארץ שאויירו על ידי קרוב בעלה, לורד פרנסיס אגרטון .

הסיור החל לאחר הגעה לנמל יפו, ב-29 אפריל 1840, בבית שמעון הבורסקאי ולאחר ביקור בבית הקונסול ביפו, רכבו אגרטון ומלוויה והגיעו לרמלה, בשעת ערב.

לאחר הלינה המשיכו לירושלים ושם הם היו אורחיו של הקונסול הבריטי הראשון ., שאף הדריך אותם במהלך סיורם.

תיאוּריֵה את המקומות מלווים בהקשרם בתנ"ך ובברית החדשה והיא מציינת "לו הייתי לבד, צריכה הייתי לבכות, אך אסור להביע רגשות כאלו בפומבי. אדם יכול לעשות זאת בשקט ובבדידות של חדרו". אגרטון, אינה נמנעת להביע ספקות לגבי אמיתות האתרים והמבנים הקדושים הבנויים עליהם (כמו: כנסיית הקבר בנויה בתוך החומות, בעוד שעל פי התיאורים בכתבי הקודש, ישו נצלב מחוץ לעיר).

למחרת, בשבת, היא ביקרה עם אשתו של הקונסול, ברובע היהודי ובכלל זה בביתי יהודים ובבתי כנסת והיא מציינת כי:
* הכל לבושים בפשטות והם חיים מנדבות שמגיעות מיהודים באירופה.
* הם נתונים לרדיפות וחקירות, בשל חשד שיהודי רצח נוצרי בדמשק, אם כי ספק בכלל אם יהודי עשה זאת.
* בירושלים גרים כ-5,000 יהודים (בשולי העמוד היא ציינה שאינה ערבה לנכונות הנתון), הם חיים ב"פחד מתמיד וחוסר ביטחון" ולא אחת מבקשים את חסותו של בעלה, הקונסול, מפני התעמרות השלטונות המוסלמים.
* "אינני חושבת שהיהודים יקומו מחדש כעם, אלא אם יתנצרו", כי הם נראים כאלו חיים בתקופת ישו ונכונים דברי הנביא ישעיהו (ו', 9) "... שִׁמְעוּ שָׁמוֹעַ וְאַל-תָּבִינוּ, וּרְאוּ רָאוֹ וְאַל-תֵּדָעוּ".

## קישורים חיצוניים
* ספרה של אגרטון (באנגלית)
* איורים מתוך הספר

## הערות שוליים

קטגוריה:ארץ ישראל: נוסעים נוצרים

2025 03
כריסטיאן פרידל

**כריסטיאן פרידל** (בגרמנית: **Christian Friedel;** נולד ב-9 במרץ 1979) הוא שחקן וזמר גרמני. לאחר ששיחק במספר הפקות בשפה הגרמנית, הוא ידוע בעיקר בעולם כמורה בסרט "סרט לבן" של מיכאל הנקה (2009), כחלק מהצוות הראשי של סדרת מותחן הטלוויזיה של נטפליקס "בבילון ברלין" (2017–היום) וכרודולף הס בדרמה "אזור העניין" משנת 2023.

## קריירה
### קולנוע וטלוויזיה
ממוזער| כריסטיאן פרידל בתמונה של אוליבר מארק, ברלין 2015
פרידל הופיע בסרטים ובסדרות טלוויזיה מאז 2009, ביניהם הסרטים "סרט לבן" של מיכאל הנקה, ו"13 דקות" של אוליבר הירשביגל, שם גילם את גאורג אלזר.

החל מ-2017 מגלם את צלם המשטרה גראף בסדרת הדרמה המוערכת "בבילון ברלין". ב-2018 הוא היה דמות ראשית במיני-סדרה הגרמנית "בושם" .

ב-2023 הוא גילם את רודולף הס בסרט "אזור העניין" של ג'ונתן גלזר לאחר שדחה בעבר הצעות לגלם תפקידים נאציים. על תפקידו בסרט היה מועמד לפרס האקדמיה האירופית לקולנוע כשחקן הטוב ביותר.

ב-2025 שיחק בתפקיד ראשי בעונה השלישית של הסדרה המוערכת "הלוטוס הלבן".

### בתיאטרון
לאחר לימודי משחק בבית הספר לאמנויות הבמה אוטו פאלקנברג במינכן, פרידל הופיע בתיאטראות גרמניים שונים במינכן ובהאנובר.

מאז עונת 2009–2010, פרידל היה חלק מ Staatsschauspiel דרזדן, והופיע בתפקידים ראשיים במחזות שונים כגון "דון קרלוס" של שילר ו"המלט" של שייקספיר.

באביב 2017, שיחק פרידל את התפקיד של נתנאל בעיבוד בימתי ל"איש החול" של א.ת.א. הופמן מאת רוברט וילסון.

### מוזיקה
ביוני 2011, פרידל וארבעה מחברי הלהקה הגרמנית פולרקרייס 18 הקימו את להקת "Woods of Birnam".

## חיים אישיים
פרידל גר בדרזדן.

## קישורים חיצוניים

* 

## הערות שוליים

קטגוריה:גרמנים שנולדו ב-1979
מרקוס פושנר

**מרקוס פושנר** (בגרמנית: **Markus Poschner**; נולד ב-1 בפברואר 1971) הוא מנצח ופסנתרן גרמני.

## ביוגרפיה
נולד במינכן, פושנר למד נגינה בפסנתר בבית הספר הגבוה למוזיקה ולאמנויות הבמה במינכן. בין המורים שלו לניצוח היו רוג'ר נורינגטון, קולין דייוויס ויורמה פאנולה.

בין השנים 2000–2006 היה פושנר המנצח הראשי של התזמורת הקאמרית הגאורגית באינגולשטאדט. הוא שימש גם כמנצח הראשי של האופרה הקומית בברלין. בין השנים 2007 ל-2017 כיהן פושנר כמנהל המוזיקלי הכללי של העיר ברמן, תפקיד שכלל את ניהול התזמורת הפילהרמונית של ברמן ואת בית האופרה של ברמן.

בעונת 2015–2016 התמנה פושנר למנצח הראשי של תזמורת שווייץ האיטלקית. החל מעונת 2017 - 2018 הוא משמש כמנצח הראשי של תזמורת ברוקנר בלינץ, וצפוי לסיים את כהונתו שם בשנת 2027.

בפברואר 2023 הודיעה התזמורת הסימפונית של בזל על מינויו של פושנר כמנצח הראשי הבא שלה, החל מעונת 2025 - 2026. בפברואר 2025 הודיעה תזמורת רדיו וינה על מינויו של פושנר למנצח הראשי הבא שלה, החל מעונת 2026–2027.

בשנת 2024 ניצח פושנר על האופרה "פרחח החלומות" מאת אלכסנדר זמלינסקי באופרה של פרנקפורט, בבימויו של טילמן קלר. פושנר טען כי זו הייתה ההפקה הבימתית הראשונה של האופרה מ-1907 שבוצעה במלואה ללא קיצורים, מאז הופעת הבכורה שלה בשנת 1980.

מחוץ לאירופה, פושנר שימש כמנצח אורח הראשי של התזמורת הסימפונית של צ'ילה. בנוסף, הוא ידוע גם כפסנתרן ג'אז. בדצמבר 2022 ניצח לראשונה כאורח על תזמורת יוטה. הוא חזר להופעת ניצוח נוספת בנובמבר 2023. בנובמבר 2024 הודיעה תזמורת יוטה על מינויו של פושנר למנהל המוזיקלי הבא שלה, החל מעונת 2027 - 2028. הוא קיבל את התואר "מנהל מוזיקלי מיועד" באופן מיידי.
### חייו האישיים
פושנר ורעייתו, אלווירה, הם הורים לשלושה ילדים. מאז 2010 הוא משמש כפרופסור של כבוד באוניברסיטת ברמן, שם הוא מלמד קורסים במוזיקולוגיה וחינוך מוזיקלי.

## קישורים חיצוניים

* 

קטגוריה:מנצחים גרמנים
קטגוריה:פסנתרנים גרמנים
קטגוריה:גרמנים שנולדו ב-1971
עשו ונזיד העדשים

**עשו ונזיד העדשים** הוא ציור שמן על בד משנת 1653 מאת האמן ההולנדי יאן ויקטורס. 

הציור מתאר את הסיפור המקראי מספר בראשית (כ"ה: כ"ט-ל"ד) שבו עשו מוותר על זכות הבכורה שלו לטובת אחיו הצעיר יעקב בתמורה לנזיד עדשים. קומפוזיציית הציור מציגה את הדמויות מהמותניים ומעלה בתקריב, כשהסצנה מתרחשת בחלל פנימי. חוקרת האמנות דברה מילר זיהתה כי לציור יש יצירה מקבילה (פנדנט) באותן מידות בדיוק, המתוארכת גם היא ל-1653 וחתומה על ידי ויקטורס, המציגה את "רות נשבעת אמונים לנעמי" ממגילת רות (א': ט"ו-י"ז). היצירה המקבילה נמצאת באוסף פרטי בניו יורק.

שתי היצירות מהוות זוג תואם מבחינה קומפוזיציונית ותמטית, כמקובל בציור ההולנדי של המאה ה-17 (מכונה "weergar" או "wedegarde"). הן מציגות ניגודים: סצנה פנימית מול סצנה חיצונית בנוף, דמויות גבריות מול דמויות נשיות, ותחרות אחים מול אהבה בין אחים. המשותף לשתי היצירות הוא העיסוק בנושא המקראי של המשכיות שושלת אברהם, הנשמרת הודות להחלטות מכריעות של הדמויות.
הציור שייך לאוסף הגלריה של המלך סטניסלאב אוגוסט פוניאטובסקי בארמון וואזינקי המלכותי בוורשה.

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:יעקב בציורים
קטגוריה:ציורים מהמאה ה-17
זונדה (רפואת שיניים)

75px|שמאל|ממוזער|זונדה
**זונדה** (בצרפתית: **Sonde**) הוא כלי המשמש ברפואת שיניים. צורתו ידית מתכת שבקצהה חוד ארוך. בדרך כלל החוד הוא אנכי לידית. כלי זה משמש לבדיקה ולטיפול בשיניים ובחניכיים, על ידי רופאי שיניים ושינניות.

## קישורים חיצוניים

קטגוריה:רפואת שיניים: אביזרים, מכשירים ותרופות
קטגוריה:ציוד רפואי
MTV Cribs

**MTV Cribs** היא תוכנית טלוויזיה דוקומנטרית אמריקאית ששודרה בערוץ MTV בין השנים 2000 עד 2010. במסגרת התוכנית נערכו סיורים בבתיהם הפרטיים והמפוארים של ידוענים שונים, כולל מוזיקאים, שחקנים, ספורטאים ואישים בולטים אחרים בתעשיית הבידור האמריקנית.

## פורמט
בכל פרק בתוכנית נערכו סיורים בבתיהם המפוארים של שניים עד שלושה ידוענים אמריקנים אשר מובילים באופן אישי את צוות הצילום ברחבי הבית שלה, מציינים מה הם החדרים האהובים עליהם ביותר בביתם, מציגים את האוספים האישיים שלהם, פריטיים ייחודיים שונים, את חדרי הבילוי בבתיהם, את חדר הכושר הביתי שלהם, ו/או את אוספי המכוניות שלהם. לעיתים רבות הידוענים חולקים אנקדוטות שונות על אורחות החיים שלהם והפריטים השונים בביתם.

## אורחים בולטים
לאורך השנים השתתפו בתוכנית מגוון רחב של ידוענים בתעשיות שונות. כמה מהידוענים הבולטים ביותר שבתיהם נכללו בתוכנית כוללים את:
* מוזיקאים: מריה קארי, סנופ דוג, מיסי אליוט, אשר, ליל ג'ון, באסטה ריימס, ליאן ריימס, קלי רולנד, מובי, רובי ויליאמס, ארון קרטר
* שחקנים: פמלה אנדרסון, אייס-טי, שאנון אליזבת, ג'רי אוקונל, ג'ייסון שוורצמן, טייריס גיבסון
* שונות: טוני הוק, ריצ'רד ברנסון, האלק הוגאן, סיימון קאוול, באם מרג'רה

## גרסה מחודשת
בעקבות הפופולריות של התוכנית היא חודשה בשנת 2021 כאשר הפרקים החדשים מתמקדים בבתיהם של ידוענים פופולריים בהווה.

## ראו גם
* פימפ מיי רייד

## קישורים חיצוניים
* 

קטגוריה:סדרות טלוויזיה אמריקאיות שירדו משידור ועלו שוב
קטגוריה:תוכניות טלוויזיה אמריקאיות שעלו לשידור בשנות ה-2000
קטגוריה:תוכניות מציאות אמריקאיות
קטגוריה:MTV: תוכניות וסדרות
Rid mig som en dalahäst

"**Rid mig som en dalahäst**" (בעברית: "**תרכב עליי כמו סוס**") הוא סינגל שהוקלט על ידי הזמר השוודי ראסמוס גוזי בהשתתפות פרקן סנוסק. את השיר הוציאה ב-14 באוקטובר 2022 לאור חברת התקליטים גוזי רקורדס.

השיר הגיע למקום הראשון במצעד הפזמונים השבועי של שוודיה, "סוורייטופליסטן". השיר נכתב והופק על ידי גוזי ואנדרה זוניגה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-72.6 מיליון השמעות.

## מיקומי שיא

## היסטוריית יציאות לאור

## הערות שוליים

קטגוריה:דואטים
קטגוריה:שירים בשוודית
קטגוריה:סינגלים שהגיעו למקום הראשון בשוודיה
נזיד עדשים (ביטוי)

[260px|ממוזער|[עשו ונזיד העדשים|עשו מוכר ליעקב את בכורתו תמורת נזיד עדשים (ציור מעשה ידי יאן ויקטורס, 1653)]]
**נזיד עדשים** הוא ביטוי המתאר ויתור על דבר רב-ערך בתמורה לתגמול מיידי וחסר חשיבות יחסית. הביטוי שואב את משמעותו מהסיפור המקראי על יעקב ועשו, שבו עשו מוכר בכורתו תמורת נזיד עדשים שמציע לו יעקב (בראשית כה, כט–לד). הביטוי משמש בהקשרים שונים לתיאור בחירות פזיזות או קצרות רואי, שבהן אדם מוותר על ערך ארוך טווח לטובת רווח מיידי וזניח.

## מקור הביטוי
בסיפור המקראי, יעקב מציע לעשו, אחיו הבכור, תבשיל עדשים בתמורה לזכות הבכורה, המעניקה יתרון משמעותי בירושת האב. עשו, ששב מהשדה עייף ורעב, מסכים להצעה ובכך מאבד את זכויותיו כבכור לטובת אחיו הצעיר. המילה "mess" במקור האנגלי של הביטוי מציינת מנת אוכל או תבשיל, ובמקרה זה מתייחסת לנזיד העדשים שקיבל עשו בתמורה לבכורתו. כך, הביטוי "מכר בנזיד עדשים" מרמז על עסקה שבה אדם מוותר על דבר יקר ערך עבור תמורה שולית וזמנית.

## שימושים ופרשנויות
ביטוי זה נפוץ בשפות רבות ומשמש לתיאור ויתורים קצרי רואי. במהלך השנים, נעשה שימוש בביטוי זה בהקשרים ספרותיים, פוליטיים וכלכליים, ולעיתים הוא מופיע באופן אירוני או ביקורתי. כך למשל, הפילוסוף קרל מרקס השתמש במושג לתאר את מצבם של עובדים הנאלצים למכור את כוח עבודתם בתמורה לשכר מחיה מינימלי, תוך ויתור על חירותם הכלכלית.

## הערות שוליים

קטגוריה:ניבים וביטויים תנ"כיים
קטגוריה:נזיד
נלי פו

**נלידה "נלי" אווילה פו** (באנגלית: **Nelida "Nellie" Avila Pou**; נולדה ב-20 במאי 1956) היא פוליטיקאית אמריקאית המכהנת כחברת בית הנבחרים של ארצות הברית מטעם מחוז הקונגרס התשיעי של מדינת ניו ג'רזי, מאז ינואר 2025. טרם היבחרה לבית הנבחרים האמריקאי הייתה פו חברת בית המחוקקים של ניו ג'רזי, תחילה באספה הכללית (2012-1997) ולאחר מכן בסנאט (2025-2012). היא החלה את כהונתה באספה הכללית לאחר שהחליפה את חבר האספה ביל פסקרל, אותו לימים ירשה גם בקונגרס האמריקאי לאחר מותו.

## ביוגרפיה
פו נולדה ב-20 במאי 1956. היא למדה באוניברסיטת קין, באוניברסיטת ראטגרס, ובאוניברסיטת וירג'יניה. רוב הקריירה של פו התנהלה בעיריית פטרסון, שם כיהנה כמנהלת העסקים של העיר בין השנים 2014–2018, כעוזרת מנהלת העסקים (2003–2014, 1997–1998), כמנהלת מחלקת השירותים החברתיים (1986–1997) וכרכזת ההכשרה והחינוך של תוכנית חוק התעסוקה וההכשרה המקיפה (CETA) בין השנים 1975–1983.

היא הייתה חברה בכוח המשימה של מדינת ניו ג'רזי למניעת התעללות בילדים והזנחתם בין השנים 1997–2016, ובמועצה המייעצת לשירותי הבריאות לנשאי HIV במחוזות פאסייאיק וברגן (1993–1997). כמו כן, היא שימשה כמתאמת תוכנית הנוער של מחוז פאסייאיק בשנים 1983–1985.

ב-29 בינואר 1997 מונתה פו למושב בלתי-מאויש באספה הכללית של ניו ג'רזי, לאחר שחבר האספה ביל פסקרל – שכיהן בתפקיד מאז 1988 – נבחר לבית הנבחרים של ארצות הברית והתפטר מתפקידו באספה עם השבעתו ב-3 בינואר 1997. פו כיהנה כסגנית יושב ראש האספה בשנים 2002–2005 וכעוזרת מנהיג המיעוט בשנים 2000–2001. באספה, היא הייתה חברה בוועדת ההקצבות (וכיהנה כיושבת הראש שלה בין 2006 ל-2011), בוועדת התקציב, בוועדת החינוך ובוועדה המשותפת לפיקוח על תקציב המדינה של ניו ג'רזי.

במקום להתמודד מחדש למושבהּ באספה בבחירות 2011, בחרה פו להתמודד אל הסנאט של ניו ג'רזי במחוז שבו כיהן הסנאטור הוותיק ג'ון גירג'נטי, שהודיע על פרישתו. היא הביסה בקלות את ראש עיריית האלדון לשעבר, קן פניגטור, בבחירות לסנאט של ניו ג'רזי ב-2011 – והושבעה לתפקידה בינואר 2012. מאז נבחרה מחדש לסנאט בשנים 2013, 2017, 2021 ו-2023.

ב-21 באוגוסט 2024 נפטר חבר הקונגרס המכהן ביל פסקרל. ב-29 באוגוסט בחרו חברי הוועדה הדמוקרטית של מחוז פאסייאיק בפו כמועמדת המפלגה הדמוקרטית לייצוג מחוז הקונגרס התשיעי של ניו ג'רזי בבית הנבחרים של ארצות הברית. יריבה הרפובליקני בבחירות 2024 היה בילי פרמפה. המנהיגים הדמוקרטים הסכימו במהירות לבחור בה כמחליפתו של פסקרל, כאשר המועד האחרון להחלפתו בקלפי היה באותו ערב בחצות.

בבחירות 2024 המחוז עבר שינוי פוליטי משמעותי לכיוון הרפובליקנים, כאשר לראשונה הצביע לטובת מועמד המפלגה הרפובליקנית לנשיאות ארצות הברית דונלד טראמפ בהפרש קטן, לאחר שב-2020 הצביעו תושביו למועמד הדמוקרטי ג'ו ביידן בפער של 20%. פו ניצחה את פרמפה בהפרש של 5 נקודות בלבד – מרווח ניצחון קטן בהרבה בהשוואה לבחירות הקודמות לבית הנבחרים האמריקאי במחוז.

## קישורים חיצוניים

* 

* 

## הערות שוליים

קטגוריה:אמריקאים ילידי ניו ג'רזי
קטגוריה:פטרסון (ניו ג'רזי): אישים
קטגוריה:בוגרי אוניברסיטת קין
קטגוריה:בוגרות אוניברסיטת ראטגרס
קטגוריה:בוגרי אוניברסיטת ראטגרס
קטגוריה:בוגרות אוניברסיטת וירג'יניה
קטגוריה:בוגרי אוניברסיטת וירג'יניה
קטגוריה:חברי בית המחוקקים של ניו ג'רזי
קטגוריה:חברי בית הנבחרים של ארצות הברית מניו ג'רזי
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-119 של ארצות הברית
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
Unga & fria

"**Unga & fria**" (בתרגום חופשי לעברית: "**צעירה & חופשייה**") הוא סינגל שהוקלט על ידי הזמרת השוודית פרקן סנוסק. הוא יצא לאור ב-10 בפברואר 2024 בהוצאת חברת התקליטים אייקוניק מיוזיק, כסינגל שלא מתוך אלבום אולפן.

השיר הגיע למקום הראשון במצעד הסינגלים השוודי, "סוורייטופליסטן".

## רקע וכתיבה
השיר נכתב על ידי המבצעת עם שרה ריאן. בסמוך לצאתו עלה השיר לרשת הזרמת המדיה ספוטיפיי, שם הצליח לצבור ה-16.8 מיליון השמעות.

ב-1 בדצמבר 2023 אישר תאגיד השידור השוודי כי סנוסק עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Unga & fria". היא התחרתה במקצה השני, שנערך ב-10 בפברואר 2024 בגטבורג. בסיום סבב ההצבעה השני דורגה במקום השלישי, והעפילה לשלב גלגל ההצלה. הוא נערך ב-2 במרץ, ובהתאם להצבעת הקהל דורגה במקום השלישי, והודחה מהתחרות.

## וידאו קליפ
לשיר לא פורסם וידאו קליפ רשמי אך ב-10 בפברואר 2024 הועלה לערוץ היוטיוב של סנוסק קטע אודיו רשמי שלו. נכון למרץ 2025 עומד מונה הצפיות של הקליפ על כ-707 אלף צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מלודיפסטיבלן 2024
קטגוריה:שירים בשוודית
קטגוריה:סינגלים שהגיעו למקום הראשון בשוודיה
אנריקה יופיס

**אנריקה יופיס דומנק** (בספרדית: **Enrique Llopis Doménech**; נולד ב-15 באוקטובר 2000) הוא אתלט ספרדי, סגן אלוף אירופה (רומא 2024) בריצת 110 מטר משוכות.

## ביוגרפיה
יופיס נולד בגנדיה שבספרד.

### 2019
באליפות אירופה באולם שנערכה בגלאזגו שבממלכה המאוחדת במרץ סיים במקום 14 בריצת 60 מטר משוכות בתוצאה של 7.87 שניות.

### 2021
באליפות אירופה באולם שנערכה בטורון שבפולין במרץ סיים במקום 13 בריצת 60 מטר משוכות בתוצאה של 7.74 שניות.

#### מדליית ארד באליפות אירופה עד גיל 23
באליפות אירופה עד גיל 23 שנערכה בטאלין שבאסטוניה ביולי זכה במדליית ארד בריצת 110 מטר משוכות בתוצאה של 13.44 שניות.

### 2022
באליפות העולם באולם שנערכה בבלגרד שבסרביה במרץ סיים במקום 30 בריצת 60 מטר משוכות בתוצאה של 7.76 שניות.

#### מדליית ארד במשחקי הים התיכון
במשחקי הים התיכון שנערכו באוראן שבאלג'יריה ביוני-יולי זכה במדליית ארד בריצת 110 מטר משוכות בתוצאה של 13.47 שניות.

באליפות העולם שנערכה ביוג'ין שבאורגון, ארצות הברית, ביולי, סיים במקום 16 בריצת 110 מטר משוכות בתוצאה של 13.44 שניות.

באליפות אירופה שנערכה במינכן שבגרמניה באוגוסט סיים במקום שביעי בריצת 110 מטר משוכות בתוצאה של 14.81 שניות. בשלב חצי הגמר קבע שיא אישי חדש של 13.30 שניות.

### 2023
#### מדליית ארד במשחקים האירופיים
במשחקים האירופיים שנערכו בקרקוב שבפולין ביוני זכה במדליית ארד בריצת 110 מטר משוכות בתוצאה של 13.44 שניות.

באליפות העולם שנערכה בבודפשט שבהונגריה באוגוסט סיים במקום תשיעי בריצת 110 מטר משוכות בתוצאה של 13.30 שניות.

### 2024
באליפות העולם באולם שנערכה בגלאזגו שבממלכה המאוחדת במרץ סיים במקום רביעי בריצת 60 מטר משוכות בתוצאה של 7.53 שניות.

#### סגן אלוף אירופה
באליפות אירופה שנערכה ברומא שבאיטליה ביוני זכה במדליית כסף בריצת 110 מטר משוכות בתוצאה של 13.16 שניות, אחרי לורנצו סימונלי מאיטליה (13.05 שניות) ולפני ג'ייסון יוזף משווייץ (13.43 שניות).

#### מקום רביעי במשחקים האולימפיים
באולימפיאדת פריז שנערכה באוגוסט סיים במקום רביעי בריצת 110 מטר משוכות בתוצאה של 13.20 שניות.

## שיאים אישיים
### אצטדיון
* ריצת 110 מטר משוכות: 13.09 שניות (2024)

### אולם
* ריצת 60 מטר משוכות: 7.48 שניות (2022), **שיא ספרד**

## קישורים חיצוניים

קטגוריה:אתלטים ספרדים
קטגוריה:רצי משוכות
קטגוריה:אתלטים באולימפיאדת פריז (2024)
קטגוריה:ספרדים שנולדו ב-2000
יעקב מכיר את הכותונת המגואלת בדם של בנו יוסף

**יעקב מכיר את הכותונת המגואלת בדם של בנו יוסף** הוא ציור שמן שנוצר ברומא על ידי הצייר הברצלונאי פלגרי קלבה בשנת 1842, וכיום מוצג במוזיאון האמנות של ז'ירונה. זהו דוגמה מייצגת לנצרנות  הקטלאנית, שבה ניכרת השפעתם של אמנים כגון פרידריך אוברבק ופטר פון קורנליוס. הציור נרכש על ידי המוזיאון בסוף שנת 2010 מגרמניה ושולב באוסף הקבוע של המוזיאון.

## קומפוזיציה
היצירה מציגה את הקטע המקראי שבו אחי יוסף מכרו אותו לעבדות וניסו לגרום לאביהם יעקב, להאמין שבנם מת.

[ממוזער|''יעקב מכיר את הכותונת המגואלת בדם של בנו יוסף'', ציור פרסקו מאת [פרידריך וילהלם שאדו העוסק באותו נושא.]]

הציור חתום "P.Clavé F. Roma. 1842" ונרשם במוזיאון תחת מספר 137.025, כחלק מהאוסף של ממשלת קטלוניה. זוהי יצירה מתקופת הפעילות המוקדמת של קלבה ברומא, לאחר שסיים את לימודיו כסטודנט במימון ציבורי. הצייר מנסה, תוך שמירה על עקרונות הנצרנות ששלטו באותה תקופה, להגדיר מחדש את הציור הנוצרי על ידי חידוש השיח הבארוקי, תוך אימוץ דגמים של אמנים "פרימיטיביים" כגון ג'וטו די בונדונה או רפאל.

נושא הציור תואם להזמנה הציבורית הראשונה שקיבלו ציירי הזרם הנצרני, בה השתתפו אמנים כגון אוברבק או פיליפ פייט, לצורך עיטור בית ברתולדי בפרסקאות המתארים את חיי יוסף, אשר כיום מוצגים בגלריה הלאומית הישנה בברלין. לפי פרסום של מוזיאון האמנות של ז'ירונה, ייתכן כי ציור זה היה ניסיון של האמן להפגין את כישוריו הטכניים, תוך עיסוק בנושא נדיר יחסית אך בעל משמעות מיוחדת לנצרנים.

## קישורים חיצוניים

## הערות שוליים

קטגוריה:ציורים מהמאה ה-19
קטגוריה:ציורי התנ"ך
קטגוריה:ציורי שמן
קטגוריה:יעקב בציורים
קטגוריה:יוסף בציורים
הנרי סימן

**הנרי "האנק" סימן** (באנגלית: **Henry "Hank" Cieman**; 20 ביולי 1906 – 12 בינואר 1995) היה אתלט יהודי-קנדי שהתמחה בהליכה תחרותית. אלוף עולם, אלוף קנדה ושיאן עולם בהליכה תחרותית למרחקים שונים: 1 מייל (1931, 6:22 דקות), 1500 מטר (1935, 6:07.3 דקות) ו-3000 מטר (1931, 13:54.4 דקות). ייצג את קנדה ב (לוס אנג'לס 1932). נוסף לכך, 3 פעמים אלוף ארצות הברית בהליכה תחרותית ל-50 ק"מ (1930, 1934, ו-1935) ל-7 מייל (1930) ול-3 מייל (1938) ול-1500 מטר באולם (1935).

סימן בחר להחרים את אולימפיאדת ברלין (1936). 

## ביוגרפיה
סימן התאמן בקבוצת YMCA בטורונטו.

### 1930
#### אלוף קנדה
באליפות קנדה שנערכה ב-9 באוגוסט 1930 הוא זכה במדליית זהב בהליכה תחרות ל-1 מייל.
#### אלוף ארצות הברית
באליפות ארצות הברית שנערכה בפיטסבורג, פנסילבניה ב-24 באוגוסט אותה שנה הוא זכה במדליית זהב בתחרות הליכה ל-7 מייל.

אלוף ארצות הברית בהליכה תחרותית ל-50 ק"מ בשיא אמריקה חדש של 4:47:48 שעות. השיא הזה החזיק מעמד עד לשנת 1952 שבה ליאו שגרן שיפר אותה (4:46:52 דקות). 

### 1931
בתחרות שנערכה באטלנטיק סיטי, ניו ג'רזי בתחילת ספטמבר 1931 זכה במדליית זהב בהליכה תחרותית ל-31 מייל (50 ק"מ) בתוצאה של 5:24:10 שעות.

### 1932
באולימפיאדת לוס אנג'לס הוא השתתף בתחרות הליכה תחרותית ל-50 ק"מ אך לא סיים את התחרות.

### 1934
אלוף ארצות הברית בהליכה תחרותית ל-50 ק"מ בתוצאה של 4:58:56 שעות.

### 1935
באליפות ארצות הברית באולם שנערכה בניו יורק, ב-23 בפברואר 1935 הוא זכה במדליית זהב בתחרות ל-1500 מטר בשיא עולם חדש של 6:07.3 דקות, לפני צ'ארלס אשנבך מארצות הברית.

### 1934
אלוף ארצות הברית בהליכה תחרותית ל-50 ק"מ בתוצאה של 4:57:29 שעות.

### 1938
באליפות ארצות הברית שנערכה בבאפלו, מדינת ניו יורק ב-2 ביולי 1938 הוא זכה במדליית זהב בתחרות הליכה ל-3 מייל.

## קישורים חיצוניים

* OHIO Racewolker מרץ 1981 
* OHIO Racewolker פברואר 1997 
* OHIO Racewolker אפריל 1997, עמוד 13 
* Evolution of Race Walking Records 
* By Bob Wechsler, **Day by Day in Jewish Sports History** 

## הערות שוליים

קטגוריה:הלכים
קטגוריה:אתלטים קנדים
קטגוריה:אתלטים יהודים
קטגוריה:שיאני עולם יהודים
קטגוריה:אתלטים באולימפיאדת לוס אנג'לס (1932)
קטגוריה:משתתפים יהודים באולימפיאדת לוס אנג'לס (1932)
סני סלמינן

**סני מריאנה סלמינן** (בפינית: **Senni Marjaana Salminen**; נולדה ב-29 בינואר 1996) היא אתלטית פינית, זוכת מדליית ארד באליפות אירופה באולם (אפלדורן 2025) בקפיצה משולשת.

## ביוגרפיה
סלמינן נולדה בהלסינקי שבפינלנד.

### 2021
באליפות אירופה באולם שנערכה בטורון שבפולין במרץ סיימה במקום שביעי בקפיצה משולשת בתוצאה של 14.14 מטר. בשלב המוקדמות קבעה שיא אישי חדש של 14.22 מטר.

באולימפיאדת טוקיו שנערכה ביולי-אוגוסט סיימה במקום 13 בקפיצה משולשת בתוצאה של 14.20 מטר.

### 2022
באליפות העולם שנערכה ביוג'ין שבאורגון, ארצות הברית, ביולי, סיימה במקום 14 בקפיצה משולשת בתוצאה של 14.21 מטר.

באליפות אירופה שנערכה במינכן שבגרמניה באוגוסט סיימה במקום שביעי בקפיצה משולשת בתוצאה של 14.13 מטר.

### 2023
באליפות העולם שנערכה בבודפשט שבהונגריה באוגוסט סיימה במקום 30 בקפיצה משולשת בתוצאה של 13.50 מטר.

### 2024
באליפות אירופה שנערכה ברומא שבאיטליה ביוני סיימה במקום 21 בקפיצה משולשת בתוצאה של 13.54 מטר.

### 2025
#### מדליית ארד באליפות אירופה באולם
באליפות אירופה באולם שנערכה באפלדורן שבהולנד במרץ זכתה במדליית ארד בקפיצה משולשת בתוצאה של 13.99 מטר, אחרי אנה פלטיירו מספרד (14.37 מטר) ודיאנה אנה מריה יון מרומניה (14.31 מטר).

## שיאים אישיים
### אצטדיון
* קפיצה משולשת: 14.63 מטר (2021)

### אולם
* קפיצה משולשת: 14.22 מטר (2021)

## קישורים חיצוניים

קטגוריה:אתלטיות פיניות
קטגוריה:קופצות משולשת
קטגוריה:קופצות משולשת באולימפיאדת טוקיו (2020)
קטגוריה:פיניות שנולדו ב-1996
אסתר ניצבת בפני אחשוורוש

**אסתר ניצבת בפני אחשוורוש** הוא ציור גדול משנת 1546–1547 מאת הצייר הוונציאני טינטורטו, המתאר סצנה מתוך התוספת היוונית למגילת אסתר, בה המלכה אסתר מתעלפת במהלך התערבותה הנועזת עם בעלה, המלך אחשוורוש, מלך פרס. הציור, שמן על בד, בגודל . מאז שנות ה-20 של המאה ה-17 הוא נמצא באוסף המלכותי של הממלכה המאוחדת, ובשנת 2019 היה מוצג בגלריה המלכותית בארמון קנזינגטון, לונדון.

מידת הגימור בציור משתנה בין חלקים שונים, דבר האופייני לציור הוונציאני, יחד עם צבעים עזים וניגודים דרמטיים של אור וצל. פיגמנט הכתום-צהוב אורפימנט בגלימתו של המלך השתנה לאורך השנים; במקור הוא תאם את תיאורו המקראי של המלך בלבוש זהוב מפואר.

הציור מתוארך, בעיקר על בסיס סגנוני, לשנים 1546–47, תקופה מוקדמת יחסית בקריירה של טינטורטו, כאשר היה עדיין בשנות העשרים לחייו. הוא נוצר זמן קצר לפני קבלתו של טינטורטו את ההזמנה המשמעותית הראשונה שלו, *[[נס העבד (טינטורטו)|נס העבד הקדוש]]*, המוצג כיום בגלריות האקדמיה בוונציה.

## האירוע
סיפור האירוע הכולל את התעלפות אסתר מופיע רק בתוספות היווניות ל*מגילת אסתר*, הידועות כ"שארית אסתר", שהן דאוטרוקנוניים, המוכרים כקאנוניים על ידי הכנסייה הקתולית אך נחשבים לאפוקריפה בזרמים הפרוטסטנטיים. בתנ"ך העברי ובגרסאות הפרוטסטנטיות אין התעלפות בסיפור אסתר, והתוספות היווניות מופיעות בסוף הספר. החלטת ועידת טרנט לאשר את מעמדן הקאנוני התקבלה באפריל 1546, בסמוך לזמן יצירת הציור, דבר שעשוי לרמוז על בחירת הנושא. הציור מתאר את הרגע במגילת אסתר כאשר אסתר פונה אל המלך, למרות הסכנה שבעונש מוות.

## שינויים בהרכב הציור
הרכב הציור עבר מספר שינויים, כולל תיקונים על ידי טינטורטו עצמו. בתחילה היו דמויות מאחורי המלך, כולל אחת עם צעיף ארוך שכנראה ייצגה את המן, אך טינטורטו מחק אותן והוסיף ילד בשריון. גרסה מוקדמת זו נראית בהעתק בסדנתו באל אסקוריאל ובתחריט משנת 1712.

## מוצא הציור
בעליו הראשונים של הציור אינם ידועים, אך ככל הנראה יועד למקום או ייעוד חילוני, למרות נושאו הדתי. הוא נזכר ברשימת אוספו של גוליילמו גונזגה, דוכס מנטובה בשנת 1627, כאשר היה תלוי לצד *[[המוזות (ציור)|המוזות]]* בארמון הדוכסות במנטובה. הציור נרכש מאוסף גונזגה על ידי צ'ארלס הראשון, מלך אנגליה. לאחר הוצאתו להורג, הציור נמכר אך הוחזר למשפחת המלוכה עם הרסטורציה האנגלית.

## לקריאה נוספת

## קישורים חיצוניים

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:ציורים באוסף המלכותי של הממלכה המאוחדת
קטגוריה:ציורים מהמאה ה-16
קטגוריה:אסתר בציורים
דיאנה אנה מריה יון

**דיאנה אנה מריה יון** (ברומנית: **Diana Ana Maria Ion**; נולדה ב-27 בנובמבר 2000) היא אתלטית רומנייה, סגנית אלופת אירופה באולם (אפלדורן 2025) בקפיצה משולשת.

## ביוגרפיה
### 2023
באליפות העולם שנערכה בבודפשט שבהונגריה באוגוסט סיימה במקום 22 בקפיצה משולשת בתוצאה של 13.66 מטר.

### 2024
באליפות העולם באולם שנערכה בגלאזגו שבממלכה המאוחדת במרץ סיימה במקום תשיעי בקפיצה משולשת בתוצאה של 13.73 מטר.

באליפות אירופה שנערכה ברומא שבאיטליה ביוני סיימה במקום חמישי בקפיצה משולשת בשיא אישי חדש של 14.23 מטר.

באולימפיאדת פריז שנערכה באוגוסט סיימה במקום 13 בקפיצה משולשת בתוצאה של 14.03 מטר.

### 2025
#### סגנית אלופת אירופה באולם
באליפות אירופה באולם שנערכה באפלדורן שבהולנד במרץ זכתה במדליית כסף בקפיצה משולשת בשיא אישי חדש של 14.31 מטר, אחרי אנה פלטיירו מספרד (14.37 מטר) ולפני סני סלמינן מפינלנד (13.99 מטר).

## שיאים אישיים
### אצטדיון
* קפיצה משולשת: 14.23 מטר (2024)

### אולם
* קפיצה משולשת: 14.31 מטר (2025)

## קישורים חיצוניים

קטגוריה:אתלטיות רומניות
קטגוריה:קופצות משולשת
קטגוריה:קופצות משולשת באולימפיאדת פריז (2024)
קטגוריה:ילידות 2000
אבנר וישניצר

**אבנר וישניצר** הוא חוקר, סופר, מתרגם ופעיל חברתי ישראלי. ראש החוג להיסטוריה של המזרח התיכון ואפריקה באוניברסיטת תל אביב ומומחה בתרבות והחברה העות'מאנית. עומד יחד עם פרופ' און ברק בראש המעבדה להיסטוריה של משבר האקלים של בית הספר להיסטוריה באוניברסיטת תל אביב.

## ביוגרפיה
בנו של רפי וישניצר. נולד וגדל בקיבוץ קבוצת שילר. שירת בסיירת מטכ״ל בין השנים 1994–1998. סיים תואר ראשון ושני בלימודי היסטוריה באוניברסיטת תל אביב ופוסט דוקטורט באוניברסיטת וושינגטון. בהמשך התקבל כמרצה בחוג להיסטוריה של המזרח התיכון ואפריקה באוניברסיטת תל אביב.

וישניצר הוא פעיל לסיום הכיבוש אשר סירב בשנת 2003 לשרת במילואים ביהודה ושומרון וחבר בארגון "לוחמים לשלום". זוכה פרס IIE Victor J.Goldberg לשלום במזרח התיכון לשנת 2010 במשותף עם באסם ארמין. בשנת 2016 השתתף בסרט "Disturbing the Peace" .

בשנת 2024 פרסם רומן היסטורי, "סדר חדש", המתרחש באיסטנבול של ראשית המאה ה-19, בשלהי תקופת שלטונו של הסולטאן סלים השלישי. הספר נבחר לרשימה הקצרה של פרס ספיר.

## חיים אישיים
מתגורר עם משפחתו בירושלים.

## ספרים
***סיפורים מן השדות**, טל-מאי, 2023
***סדר חדש**, עברית הוצאה לאור, 2024

## פרסומים אקדמיים
* Reading Clocks alla Turca: Time and Society in the Late Ottoman Empire, הוצאת אוניברסיטת שיקגו, 2015. תורגם לטורקית ולעברית.
* . As Night Falls: Eighteenth-Century Ottoman Cities after Dark (Cambridge: Cambridge University Press, 2021).
* "לא רוצים לישון: חיי לילה ושתייה באיסטנבול של המאה ה-18," **[[המזרח החדש]]**, 61 (2022): 106-79.
* "עבר שימושי לעולם מתחמם: משבר האקלים והדיצסיפלינה ההיסטורית," (עם און ברק), **קריאות ישראליות**, 2 (2022): 75-65
* “Timekeeping: Socio-Cultural and Political Aspects,” in Encyclopaedia of Islam, THREE (2021).
* “Yawn: Boredom and Powerlessness in the Late Ottoman Empire,” Journal of Social History, 55, 2 (2021): 400–425.
* “Kerosene Nights: Light and Enlightenment in Late Ottoman Jerusalem,” Past & Present, 248, 1 (2020): 165-207.
* "Beneath the Mustache: A Well-Trimmed History of Facial Hair in the Late Ottoman Empire," Journal of Social and Economic History of the Orient, 61(2018): 289-326.

## קישורים חיצוניים

*
*
*
*
*אבנר וישניצר, קורי זמן: לוחות זמנים, מגדלי שעון ומקצב החיים העירוניים באימפריה העות'מאנית, **[[זמנים (כתב עת)|זמנים]]** 119, קיץ 2012

## הערות שוליים

2025 03
קטגוריה:היסטוריונים ישראלים
קטגוריה:פעילים פוליטיים ישראלים
קטגוריה:לוחמי סיירת מטכ"ל
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת וושינגטון
קטגוריה:היסטוריונים של המזרח התיכון
קטגוריה:סגל אוניברסיטת תל אביב: היסטוריה של המזרח התיכון ואפריקה
קטגוריה:קבוצת שילר: אישים
קטגוריה:ישראלים שנולדו במאה ה-20
אגתה גיימו

**אגתה גיימו** (בצרפתית: **Agathe Guillemot**; נולדה ב-11 ביולי 1999) היא אתלטית צרפתייה, אלופת אירופה באולם (אפלדורן 2025) וזוכת מדליית ארד באליפות אירופה (רומא 2024) בריצת 1500 מטר.

## ביוגרפיה
### 2021
#### סגנית אלופת אירופה עד גיל 23
באליפות אירופה עד גיל 23 שנערכה בטאלין שבאסטוניה ביולי זכתה במדליית כסף בריצת שליחות 4x400 מטר, לאחר שהשתתפה בשלב המוקדמות.

### 2023
באליפות העולם שנערכה בבודפשט שבהונגריה באוגוסט סיימה במקום 32 בריצת 1500 מטר בתוצאה של 4:06.18 דקות.

### 2024
באליפות העולם באולם שנערכה בגלאזגו שבממלכה המאוחדת במרץ סיימה במקום שביעי בריצת 1500 מטר בתוצאה של 4:04.94 דקות.

#### מדליית ארד באליפות אירופה
באליפות אירופה שנערכה ברומא שבאיטליה ביוני זכתה במדליית ארד בריצת 1500 מטר בתוצאה של 4:05.69 דקות, אחרי קיארה מגין מאירלנד (4:04.66 דקות) וג'ורג'יה בל מהממלכה המאוחדת (4:05.33 דקות).

באולימפיאדת פריז שנערכה באוגוסט סיימה במקום תשיעי בריצת 1500 מטר בתוצאה של 3:59.08 דקות. בשלב חצי הגמר קבעה שיא צרפת חדש של 3:56.69 דקות.

### 2025
#### אלופת אירופה באולם
באליפות אירופה באולם שנערכה באפלדורן שבהולנד במרץ זכתה במדליית זהב בריצת 1500 מטר בתוצאה של 4:07.23 דקות, לפני סלומה אפונסו מפורטוגל (4:07.66 דקות) ורבי וולקוט-נולאן מההמלכה המאוחדת (4:08.45 דקות).

## שיאים אישיים
;אצטדיון
* ריצת 1500 מטר: 3:56.69 דקות (2024), **שיא צרפת**

;אולם
* ריצת 1500 מטר: 4:04.64 דקות (2024), **שיא צרפת**

## קישורים חיצוניים

קטגוריה:אתלטיות צרפתיות
קטגוריה:רצות 800 מטר
קטגוריה:רצות 1500 מטר
קטגוריה:רצות למרחקים בינוניים
קטגוריה:אתלטיות באולימפיאדת פריז (2024)
קטגוריה:אלופות אירופה באתלטיקה
קטגוריה:צרפתיות שנולדו ב-1999
ג'ורג' פראוטי

**ג'ורג' הרברט פראוטי** (באנגלית: **George Herbert Prouty**; ) היה פוליטיקאי אמריקאי מוורמונט, איש המפלגה הרפובליקנית, שכיהן כחבר בית הנבחרים של מדינתו בשנים 1896–1898, כחבר הסנאט של ורמונט בשנים 1904–1906, לאחר מכן ועד 1908 כסגן מושל ורמונט ה-46, ולאחר מכן ועד 1910 כמושל ורמונט ה-52.
## ראשית חייו
ג'ורג' פראוטי נולד בעיר ניופורט שבוורמונט, כבנם של ג'ון אזרו פראוטי ושל האנה ברקר למב פרואטי. היו לו אח ואחות ושני אחים למחצה.

פראוטי התחנך בבית ספר ציבוריים בניופורט, למד באקדמיית סנט ג'ונסברי, סיים את לימודיו בקולג' המסחרי בריאנוט וסטרטון בבוסטון, ועבד בעסק המשפחתי, פרואטי ומילר, מנסרה וחברה לאספקת חומרי בנייה. ב-1890 נשא פראוטי לאישה את הנרייטה "נטי" אלן מרוקוויל שבקונטיקט.
## קריירה פוליטית
פראוטי היה פעיל במפלגה הרפובליקנית, וכיהן כחבר בית הנבחרים של ורמונט בשנים 1896–1898. בשנים 1904–1906 הוא כיהן כחבר הסנאט של ורמונט, והיה הנשיא הזמני של הסנאט. לאחר מכן ועד 1908 הוא כיהן כסגן מושל ורמונט.

ב-1908 נבחר פראוטי כמועמד הרפובליקנים למשרת מושל ורמונט, וכיהן בתפקיד עד 1910. הוא נתן עדיפות לחוק חבות המעבידים, ובמהלך תקופת ממשלו קיבל בית המחוקקים הצעה להכפיף את נציבות הרכבות תחת נציבות השירותים הציבוריים שתפקידה היה לפקח על כל תאגידי השירותים הציבוריים. בנוסף, הוקמו מועצת החינוך המדינתית ונציבות הספרייה המדינתית.

ביולי 1909 משך פראוטי את תשומת לב העיתונות כאשר דאג לשחרור בערבות של נהגו האישי, שהואשם בהריגת אדם מהייסינת', קוויבק בברלינגטון במהלך חגיגות יובל 300 השנים לגילוי אגם שמפליין.

במהלך תקופות כהונתו של פראוטי כמושל, שימש כמזכיר המדינה ארון גראוט, בנו של המושל לשעבר ג'וזאיה גראוט.
## מותו
ג'ורג' פראוטי נהרג בווטרוויל שבקוויבק ב-8 באוגוסט 1918, כאשר מכוניתו שהייתה נהוגה בידי נהגו התנגשה ברכבת כאשר הוא היה בדרכו מניופורט ללנוקסוויל שבקוויבק, כדי לעלות שם על רכבת בדרכו לפגישה עסקית במיין. הוא נטמן בבית הקברות איסט מיין סטריט שבניופורט.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1599-1600


## קישורים חיצוניים

* ג'ורג' פראוטי באתר אגודת המושלים הלאומית 
* ג'ורג' פראוטי באתר The Political Graveyard 
* 

## הערות שוליים

קטגוריה:אמריקאים ילידי ורמונט
קטגוריה:מושלי ורמונט
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי ורמונט
קטגוריה:חברי האספה הכללית של ורמונט
קטגוריה:הרוגי תאונות דרכים בקנדה
קטגוריה:אמריקאים שנולדו ב-1862
קטגוריה:אמריקאים שנפטרו ב-1918
בוז'ידאר סארבויוקוב

**בוז'ידאר סארבויוקוב** (בבולגרית: **Божидар Саръбоюков**; נולד ב-6 באוגוסט 2004) הוא אתלט בולגרי, אלוף אירופה באולם (אפלדורן 2025) בקפיצה לרוחק.

## ביוגרפיה
סארבויוקוב נולד בחארמאנלי שבבולגריה.

### 2022
#### סגן אלוף עולם עד גיל 20
באליפות העולם עד גיל 20 שנערכה בקאלי שבקולומביה באוגוסט זכה במדליית כסף בקפיצה לגובה בתוצאה של 2.10 מטר. בנוסף, סיים במקום 11 בקפיצה לרוחק בתוצאה של 7.51 מטר.

### 2023
באליפות אירופה באולם שנערכה באיסטנבול שבטורקיה במרץ סיים במקום רביעי בקפיצה לרוחק בשיא אישי חדש של 7.97 מטר.

#### סגן אלוף אירופה עד גיל 20
באליפות אירופה עד גיל 20 שנערכה בירושלים שבישראל באוגוסט זכה בשתי מדליות כסף: בקפיצה לרוחק בשיא בולגריה עד גיל 20 חדש של 8.22 מטר, ובקפיצה משולשת בשיא אישי חדש של 16.25 מטר.

באליפות העולם שנערכה בבודפשט שבהונגריה באוגוסט סיים במקום 21 בקפיצה לרוחק בתוצאה של 7.74 מטר.

### 2024
באליפות העולם באולם שנערכה בגלאזגו שבממלכה המאוחדת במרץ סיים במקום 11 בקפיצה לרוחק בתוצאה של 7.73 מטר.

באליפות אירופה שנערכה ברומא שבאיטליה ביוני סיים במקום שישי בקפיצה לרוחק בתוצאה של 8.08 מטר.

באולימפיאדת פריז שנערכה באוגוסט סיים במקום 14 בקפיצה לרוחק בתוצאה של 7.87 מטר.

### 2025
#### אלוף אירופה באולם
באליפות אירופה באולם שנערכה באפלדורן שבהולנד במרץ זכה במדליית זהב בקפיצה לרוחק בתוצאה של 8.13 מטר, לפני מתיה פורלאני מאיטליה (8.12 מטר) ולסטר לסקיי מספרד (8.12 מטר).

## שיאים אישיים
### אצטדיון
* קפיצה לרוחק: 8.22 מטר (2023), **שיא בולגריה עד גיל 20**
* קפיצה משולשת: 16.25 מטר (2023)
* קפיצה לגובה: 2.20 מטר (2022)

### אולם
* קפיצה לרוחק: 8.45 מטר (2026), **שיא בולגריה** 
* קפיצה משולשת: 16.61 מטר (2026)
* קפיצה לגובה: 2.28 מטר (2026)

## קישורים חיצוניים

קטגוריה:קופצים לרוחק
קטגוריה:אתלטים בולגרים
קטגוריה:אתלטים באולימפיאדת פריז (2024)
קטגוריה:אלופי אירופה באתלטיקה
קטגוריה:בולגרים שנולדו ב-2004
ג'יימי מקשיין

**ג'יימי מקשיין** (באנגלית: **Jamie McShane**; נולד ב-22 ביולי 1966) הוא שחקן אמריקאי הידוע בעיקר בזכות תפקידיו ב"ילדי האנרכיה", "סאות'לנד", "קשר דם" וכסוכן ג'קסון בסרטי היקום הקולנועי של מארוול "תור" (2011) ו"הנוקמים" (2012). בשנת 2021, הוא הופיע בסדרת מותחן הפשע "". בשנת 2022, הוא שיחק את הבלש לנפקורד בסדרת נטפליקס, "סנגור במבחן" ואת השריף גלפין בסדרה "ונסדיי".

## ראשית חייו
ג'יימי מקשיין גדל בצפון ניו ג'רזי עם ארבעת אחיו. מקשיין קיבל תואר ראשון באנגלית באוניברסיטת ריצ'מונד ב-1988.

## קריירה
למקשיין יש קריירה ארוכה מאוד הכוללת תפקידי אורח ותפקידים חוזרים רבים בסדרות טלוויזיה כמו "24", "האוס", "סטוקר", "אימת המתים המהלכים" ו"משפחת פוסטר". התפקידים הבולטים שלו הם קמרון הייז ב"ילדי האנרכיה", סמל טרי היל ב"סאות'לנד" ואריק או'באנון ב"קשר דם". למקשיין היה גם תפקיד חוזר ב-"".

בקולנוע הופיע ב-2012 "ארגו" וב-2014 ב"נעלמת".

באוקטובר 2016, הוענק למקשיין פרס הנץ המלטזי על גילום הדמות של אריק אובאנון בסדרת הטלוויזיה "קשר דם". הפרס ניתן על ידי פסטיבל הסרטים המפרי בוגרט והוענק על ידי בנו סטיבן בוגרט.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1966
The Best Damn Thing (שיר)

"**The Best Damn Thing**" הוא סינגל של הזמרת-יוצרת הקנדית אבריל לאבין, שיצא ב-13 ביוני 2008 בהוצאת חברת התקליטים RCA רקורדס. השיר נכתב על ידי אבריל לאבין ובוץ' ווקר  והופק על ידי בוץ' ווקר. השיר מופיע כסינגל הרביעי של אלבום האולפן השלישי של לאבין, *[[The Best Damn Thing]]*.

נכון למרץ 2025, השיר הושמע למעלה מ-60 מיליון פעמים ביוטיוב, ולמעלה מ-38 מיליון פעמים בספוטיפיי.

השיר ספג ביקורת מעורבת ממבקרי מוזיקה, כאשר חלק ממבקרי המוזיקה ציינו את קווי הדמיון בין השיר הזה לשיר "Mickey"  של טוני בסיל . מבחינה מסחרית, השיר לא הצליח במצעדי המוזיקה, כאשר בשיאו הגיע מחוץ לארבעים הראשונים ברוב המדינות. עם זאת, הוא השיג תקליט פלטינה בברזיל, על מכירות של למעלה מ-60,000 עותקים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2007
קטגוריה:סינגלים מ-2008
קטגוריה:שירי אבריל לאבין
קטגוריה:שירים באנגלית
קטגוריה:שירים שנכתבו על ידי אבריל לאבין
קטגוריה:שירים שהופקו על ידי בוץ' ווקר
קטגוריה:שירי פופ פאנק
קטגוריה:סינגלים בהוצאת RCA רקורדס
Cheating on You

"**Cheating on You**" הוא סינגל של הזמר-יוצר האמריקאי צ'ארלי פות', שיצא ב-2 באוקטובר 2019 בהוצאת חברת התקליטים ארטיסט פרטנר גרופ. השיר נכתב על ידי צ'ארלי פות' ויעקב כשר, והופק על ידי צ'ארלי פות'.

נכון למרץ 2025, השיר הושמע למעלה מ-443 מיליון פעמים בספוטיפיי, ולמעלה מ-160 מיליון פעמים ביוטיוב.

## רקע וקידום
לפני הוצאת השיר, צייץ פות' בחשבון הטוויטר שלו את הדבר הבא:

## מיקומי שיא

## קישורים חיצוניים

## הערות שוליים

קטגוריה:שירי צ'ארלי פות'
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים שנכתבו על ידי צ'ארלי פות'
קטגוריה:שירי R&B עכשוויים אמריקאיים
The Fall Guy

**The Fall Guy** היא סדרת טלוויזיה אמריקאית מסוג פעולה והרפתקאות שהופקה עבור ABC ושודרה במקור בין ה-4 בנובמבר 1981 עד 2 במאי 1986. בסדרה מככבים לי מייג'ורס, דאגלס בר והת'ר תומאס בתור פעלולנים בהוליווד שעובדים גם כציידי ראשים.

## תקציר העלילה
קולט סיברס (מגולם על ידי לי מייג'ורס) הוא פעלולן הוליוודי שעובד גם כצייד ראשים. סיברס נוהג להשתמש בכישורים הפיזיים שלו ובידע שלו בכל הנוגע לפעלולים מורכבים (במיוחד פעלולים הכוללים מכוניות) על מנת ללכוד פושעים שונים. בן דודו של סיברס, הפעלולן האווי מאנסון (מגולם על ידי דאגלס בר), והפעלולנית ג'ודי בנקס (מגולמת על ידי הת'ר תומאס) מסייעים לו גם ללכוד פושעים.

## צוות השחקנים הראשי
* לי מייג'ורס בתפקיד קולט סיברס
* דאגלס בר בתפקיד האווי "קיד" מאנסון
* הת'ר תומאס בתפקיד ג'ודי בנקס
* ג'ו אן פלוג בתפקיד סמנתה "ביג ג'ק" ג'ק
* מארקי פוסט בתפקיד טרי שאנון / מייקלס

## מדיה ביתית
העונה הראשונה והעונה השנייה של הסדרה יצאו לשווקים ב-DVD בשנים 2007 ו-2008.

## קישורים חיצוניים

קטגוריה:תוכניות טלוויזיה שמתרחשות בלוס אנג'לס
קטגוריה:פוקס: תוכניות וסדרות
קטגוריה:ABC: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 1981
הפטוגלובין

**הפטוגלובין** (**Haptoglobin** או בקיצור **Hp**) הוא חלבון שבבני אדם מקודד על ידי הגן HP. בפלזמה ההפטוגלובין נקשר באפיניות גבוהה להמוגלובין חופשי (שלא עבר אקסוציטוזה בבּוּעִית) המשתחרר מאריתרוציטים במהלך המוליזה, ובכך מעכב את פעילות החמצון המזיקה שלו. זאת בניגוד ל-hemopexin הקושר קבוצות הם חופשיות. קומפלקס ההפטוגלובין-המוגלובין מסולק בידי המערכת הרטיקולואנדותלית (בעיקר על-ידי הטחול).

במסגרת קלינית מסייעת בדיקת ההפטוגלובין לאבחון ומעקב אחר אנמיה המוליטית תוך-כלית, בה המוגלובין משוחרר ישירות למחזור הדם ונקשר להפטוגלובין, מה שמוריד את רמתו בדם. זאת בניגוד לאנמיה המוליטית חוץ-כלית בה רוב האריתרוציטים עוברים פאגוציטוזה בידי מקרופאג'ים המפרקים את ההמוגלובין לחומצות אמינו ובילירובין.

החלבון התגלה כ"חומר פלזמה" ב-1938 על ידי הביוכימאים הצרפתים מקס-פרננד ג'ייל ומישל פולונובסקי.

## תפקיד
להמוגלובין ששוחרר לפלזמה על ידי אריתרוציטים פגועים יש השפעות מזיקות. הגן HP מקודד לפרה-פרופרוטאין שמעובד בכדי לייצר שרשראות אלפא וביטא אשר מתאחדות לאחר מכן כטטרמר המהווה הפטוגלובין. ההפטוגלובין קושר המוגלובין חופשי בפלזמה, מה שמאפשר לאנזימים מעכלים לקבל גישה להמוגלובין מבלי לאבד ברזל ולמנוע נזק לכליות בידי המוגלובין.

הפטוגלובין נקשר לקולטן CD163 שעל-גבי מונוציטים/מקרופאגים. לאחר קישור קומפלקס הפטוגלובין-המוגלובין לקולטן מתבצעת אנדוציטוזה של הקומפלקס ומתחיל מטבוליזם רכיבי הגלובין וההם. לאחר מכן מתרחשים שינויים אדפטיביים במסלולי המטבוליזם של נוגדי חמצון וברזל, ומתבצע קיטוב של המקרופאג'.

להפטוגלובין יש פונקציות של וויסות חיסוני (אימונו-מודולציה) שאינן תלויות בהמוגלובין ומפחיתות את ביטוי הציטוקינים המושרה על ידי ליפופוליסכריד. ליפופוליסכרידים נקשרים ישירות להפוגלובין, אשר עקב רמתו הגבוהה בפלזמה, מביאים לבידוד שלהם ולהגנה מפני קולטנים מסוג TLR-4. בפועל תהליך זה גורם לעיכוב בהפעלה של מסלול NF-κB.

## סינתזה
ההפטוגלובין מיוצר בעיקר על ידי הפטוציטים (תאי כבד) אך גם על ידי רקמות אחרות כגון עור, ריאות וכליות. בנוסף, גן HP מתבטא ברקמת שומן עכברית ואנושית.

הפטוגלובין נצפה מתבטא גם ברקמת שומן של בקר.

## הערות שוליים

קטגוריה:חלבונים
המטופוייזה

ממוזער|400x400 פיקסלים| תרשים המראה את התפתחותם של תאי דם שונים מתאי גזע המטופוייטיים לתאי דם בוגרים
**המטופוייזה** (**Haematopoiesis** או **hematopoiesis** באנגלית אמריקאית) היא תהליך ההיווצרות של הרכיבים התאיים בדם. כל מרכיבי הדם התאיים מופקים מתאי גזע המטופוייטיים. באדם בוגר בריא, כעשרה מיליארד (1010) עד מאה מיליארד (1011) תאי דם חדשים מיוצרים ביום על מנת לשמור על רמות יציבות של כל רכיב במחזור הדם ההיקפי.

## מיקום התהליך
ממוזער|350x350 פיקסלים| אתרים של המטופוייזה בבני אדם בחלוקה לתקופות שלפני ואחרי הלידה
במהלך ההתפתחות העוברית דם נוצר כמצבורים של תאי דם בשק החלמון, הנקראים איי דם. ככל שההתפתחות מתקדמת, היווצרות דם עוברת להתרחש בטחול, בכבד ובבלוטות הלימפה. כאשר מח העצם מתפתח, רוב תהליך היווצרות הדם עבור האורגניזם כולו מתבצעת בו. עם זאת, הבשלה, הפעלה וחלק מהפרוליפרציה של תאים לימפואידים מתרחשות בטחול, בתימוס ובלוטות הלימפה. בילדים, היווצרות הדם מתרחשת במח העצמות הארוכות כגון עצם הירך והשוק. אצל מבוגרים היא מתרחשת בעיקר באגן, בגולגולת, בחוליות ובעצם החזה.

### המטופוייזה חוץ-מדולרית
במקרים מסוימים הכבד, התימוס והטחול עשויים לחדש את תפקודם ההמטופוייטי במידת הצורך. מצב נקרא המטופוייזה חוץ-מְדוּלַרִית (extramedullary haematopoiesis) ועשוי לגרום לאיברים אלו לגדול באופן משמעותי, כפי שהכבד מוגדל באופן יחסי במהלך ההתפתחות העוברית. המטופוייזה חוץ-מדולרית, ובפרט מיאלופוייזה (Myelopoiesis, היווצרות תאי דם לבנים), עשויות לספק לויקוציטים במחלות לב וכלי דם ודלקות במהלך הבגרות. ייתכן ומקרופאג'ים בטחול ומולקולות צַמְדָנִיוֹת (Adhesion molecules) מעורבים בוויסות של יצירה חוץ-מדולרית תאים מיאלואידים במחלות לב וכלי דם.

## בבעלי-חיים אחרים
אצל חלק מבעלי החוליות, ההמטופוייזה יכולה להתרחש בכל מקום שיש סטרומה (החלק התומך של האיבר) של רקמת חיבור רפה ואספקת דם איטית, כגון המעי, הטחול או הכליה.

שלא כמו יונקים אאותריים, ליונקי כיס שזה עתה נולדו כבד המוטופוייטי באופן פעיל.

## קישורים חיצוניים

## הערות שוליים

קטגוריה:היסטולוגיה
קטגוריה:מערכת הדם
אנדרטה לזיכרון גבורת החיילים והפרטיזנים היהודים שלחמו נגד גרמניה הנאצית

250px|ממוזער|שמאל|אנדרטה לזיכרון גבורת החיילים והפרטיזנים היהודים שלחמו נגד גרמניה הנאצית
**האנדרטה לזיכרון גבורת החיילים והפרטיזנים היהודים** היא אתר הנצחה הממוקם ביד ושם, ירושלים, ונבנתה לכבוד מיליון וחצי החיילים היהודים שנלחמו בשורות צבאות בעלות הברית ובקרב יחידות פרטיזניות במהלך מלחמת העולם השנייה. האנדרטה הוקמה על ידי האמן ברני פינק במאי 1985, במסגרת אירועי ציון 40 שנה לניצחון על גרמניה הנאצית, והיא מהווה מוקד לטקסים שנתיים לזכר הלוחמים היהודים.
## רקע והקמה
הקמת האנדרטה החלה בעקבות פניות רבות של ארגוני לוחמים, לצד תחושה שהייתה ביד ושם כי יש להנציח באופן ראוי את תרומתם של החיילים היהודים במאבק נגד גרמניה הנאצית. את היוזמה הוביל ד"ר יצחק ארד, לוחם לשעבר במחתרת בגטו, פרטיזן ולוחם פלמ"ח, בעת שכיהן כיושב ראש הנהלת יד ושם.
עיצוב האנדרטה נבחר במסגרת תחרות, שבה הוגשו כ-90 הצעות, וההצעה הזוכה הייתה של האמן ברני פינק. האנדרטה ממוקמת על גבעה בהר הזיכרון, הצופה על בקעת הקהילות החרבות. טקס החנוכה התקיים במעמד שר הביטחון דאז יצחק רבין. האנדרטה מהווה מוקד לטקסים שנתיים לציון יום הניצחון על גרמניה הנאצית.
[250px|ממוזער|ימין|החלל שנוצר בין אבני הגרניט ויוצר [מגן דוד]]
## תיאור האנדרטה
האנדרטה מורכבת משש אבני גרניט מלבניות, המסותתות בצורת משושים, כסמל לשישה מיליון היהודים שנספו בשואה. החלל שנוצר ביניהן יוצר מגן דוד, המייצג את הגבורה היהודית. מתוך מגן הדוד מתרומם חוד חנית מתכתי, המסמל את אוחזי הנשק היהודים שלחמו במהלך המלחמה. הרחבה המובילה אל האנדרטה מעוצבת בצורת מנורת שבעת הקנים, וסביבה מדרגות רחבות. בגובה של שישה מטרים, האנדרטה ניצבת על שטח מעוגל, שבו חקוקה כתובת בחמש שפות: עברית, אנגלית, רוסית, צרפתית ויידיש, המוקדשת לגבורת הלוחמים היהודים.

## הערות שוליים

קטגוריה:יד ושם: אנדרטאות
קטגוריה:פסלים (יצירות)
קטגוריה:ישראל: הנצחת חיילים יהודים בצבאות זרים
קטגוריה:פרטיזנים יהודים